मीडिया में आई ख़बरों के अनुसार पटोले प्रफुल्ल पटेल की प्रधानमंत्री से नजदीकी बढ़ने से नाराज थे. इस सवाल पर उन्होंने कहा, ‘मैं किसी प्रफुल्ल पटेल से नहीं डरता. मैं लगभग डेढ़ लाख वोटों से हराकर सांसद बना था. सुप्रीम कोर्ट ने नागरिक उड्डयन मंत्रालय के घोटालों की सीबीआई जांच 6 महीने में ख़त्म करने को कहा है. ऐसे में भाजपा नेता और प्रफुल्ल पटेल क्यों मिलते हैं ये सुप्रीम कोर्ट के इस आदेश से साफ हो जाता है. मुझे किसी को बताने की जरूरत नहीं, जनता सब समझती है.’